Akteur se jenewer nou in SA beskikbaarRyan Reynolds vir Aviaton Gin (Foto: www.aviation gin.com) Die bekende Hollywood-akteur Ryan Reynolds het sy eie jenewer, Aviation Gin, bekendgestel, en die produk is nou in Suid-Afrika beskikbaar. Reynold, wat in flieks soos Deadpool, The Proposal en Van Wilder speel, het op 21 Februarie ’n foto op Instagram gedeel waar hy sy jenewer (gin) bekendstel. Hy het dié pittige byskrif daarby geskryf: “Ek besit niks in hierdie foto nie, behalwe die jenewer-maatskappy.” Reynolds se jenewer-maatskappy is gestig in Portland, Oregon, en daar word net 100 bottels op ’n slag vervaardig. Volgens Avation Gin se webwerf is dit ’n Amerikaanse jenewer met ’n unieke botaniese mengsel wat die gladde smaak veroorsaak. Dit is makliker om te drink as die ander beskikbare jenewers omdat dit so glad is. Die foto wat Reynolds op Instragram geplaas het (Foto: www.aviation gin.com) Reynolds het gesê dié jenewer is vir hom die beste danksy die smaak. “Ek het al elke liewe jenewer in die wêreld beproef, en Aviation is ongetwyfeld die beste. Bygesê, ek raai niemand aan om elke jenewer in die wêreld uit te toets nie. Hou maar by dié een,” het hy gesê. Aviation Gin is nou in Suid-Afrika beskikbaar en kos ongeveer R439 vir ’n 750 ml-bottel. Ander bekendes soos Madonna, Fergie en John Legend besit almal wynplase, terwyl George Clooney ook ’n tequila-maatskappy besit.